(3)Kommissionens gennemførelsesforordning (EU) 2015/1051 af 1. juli 2015 om de nærmere vilkår for varetagelsen af de funktioner, som platformen for onlinetvistbilæggelse (OTB) har, om de nærmere vilkår for den elektroniske klageformular og om de nærmere vilkår for samarbejdet mellem kontaktpunkterne i henhold til Europa-Parlamentets og Rådets forordning (EU) nr. 524/2013 om onlinetvistbilæggelse i forbindelse med tvister på forbrugerområdet skal indarbejdes i EØS-aftalen.

3.Følgende indsættes efter punkt 7i (Europa-Parlamentets og Rådets direktiv 2011/83/EU):

"7j.32013 R 0524: Europa-Parlamentets og Rådets forordning (EU) nr. 524/2013 af 21. maj 2013 om onlinetvistbilæggelse i forbindelse med tvister på forbrugerområdet og om ændring af forordning (EF) nr. 2006/2004 og direktiv 2009/22/EF (EUT L 165 af 18.6.2013, s. 1).

Bestemmelserne i forordningen gælder i forbindelse med denne aftale med følgende tilpasninger:

a)For så vidt angår EFTA-staterne skal OTB-platformen, som omhandles i artikel 5 til forordningen, være tilgængelig inden for 40 arbejdsdage fra ikrafttrædelsen af Det Blandede EØS-udvalgs afgørelse nr. …/… af … [denne afgørelse].

b)OTB-platformen skal være tilgængelig på alle de sprog, der er nævnt i artikel 129, stk. 1, i EØS-aftalen.

c)Uanset forordningens artikel 5, stk. 4, litra e), skal OTB-platformens oversættelsesfunktioner til og fra islandsk i første omgang kun være tilgængelige for resultatet af en ATB-procedure fremsendt af en ATB-instans. Island sikrer, at brugere af OTB-platformen kan indhente en oversættelse af alle andre oplysninger til og fra islandsk gennem landets OTB-kontaktpunkt, når disse oplysninger er nødvendige for tvistbilæggelsen og udveksles gennem OTB-platformen på et andet sprog. Der skal på OTB-platformens hjemmeside oplyses om disse foranstaltninger vedrørende islandsk.

Kommissionen og Island skal bestræbe sig på at forbedre de oversættelsesfunktioner, som OTB-platformen leverer på islandsk, for at sikre en sammenlignelig kvalitet i alle de tilbudte funktioner i forhold til de andre sprog, og de skal regelmæssigt underrette Det Blandede EØS-udvalg om deres fremskridt. Når oversættelsesfunktionerne sikrer en sammenlignelig kvalitet på islandsk i forhold til de andre sprog, træffer Det Blandede EØS-udvalg uden unødig forsinkelse afgørelse om at ophæve de foranstaltninger, der er fastsat under dette litra.

7ja.32015 R 1051: Kommissionens gennemførelsesforordning (EU) 2015/1051 af 1. juli 2015 om de nærmere vilkår for varetagelsen af de funktioner, som platformen for onlinetvistbilæggelse (OTB) har, om de nærmere vilkår for den elektroniske klageformular og om de nærmere vilkår for samarbejdet mellem kontaktpunkterne i henhold til Europa-Parlamentets og Rådets forordning (EU) nr. 524/2013 om onlinetvistbilæggelse i forbindelse med tvister på forbrugerområdet (EUT L 171 af 2.7.2015, s. 1).

7k.32013 L 0011: Europa-Parlamentets og Rådets direktiv 2013/11/EU af 21. maj 2013 om alternativ tvistbilæggelse i forbindelse med tvister på forbrugerområdet og om ændring af forordning (EF) nr. 2006/2004 og direktiv 2009/22/EF (EUT L 165 af 18.6.2013, s. 63).

Direktivets bestemmelser gælder i forbindelse med denne aftale med følgende tilpasninger:

a)Henvisninger til andre retsakter i direktivet anses for relevante i det omfang og i den form, disse indarbejdes i aftalen.

b)Hvad angår EFTA-staterne læses artikel 11, stk. 2, således:

"2. I forbindelse med denne artikel fastsættes det "sædvanlige opholdssted" i overensstemmelse med følgende:

a)Selskaber, foreninger og andre juridiske personer har sædvanligt opholdssted det sted, hvor de har deres hovedkontor;

En fysisk person, der handler som led i sin erhvervsmæssige virksomhed, har sædvanligt opholdssted det sted, hvor den pågældende har sin hovedvirksomhed.

b)Er aftalen indgået som led i driften af en filial, et agentur eller en lignende virksomhed, eller påhviler det i henhold til aftalen en sådan filial, et sådant agentur eller en sådan virksomhed at opfylde forpligtelsen, gælder dog stedet for denne virksomhed som sædvanligt opholdssted.

c)Ved bestemmelsen af sædvanligt opholdssted er det relevante tidspunkt tidspunktet for aftalens indgåelse."

c)I artikel 18, stk. 2, tilføjes følgende:

"På listen medtager Kommissionen de kompetente myndigheder og de centrale kontaktpunkter, som EFTA-staterne har udpeget."

d)I artikel 20, stk. 4, indsættes følgende efter ordene "meddeles den.":